b'\n_START_ARTICLE_\nZibbz\n_START_SECTION_\n2011\xe2\x80\x9313: Ready? Go!\n_START_PARAGRAPH_\n20. toukokuuta 2011 Zibbz julkaisi debyyttisinglens\xc3\xa4 nimelt\xc3\xa4 "Www.Ahh!". 9. marraskuuta 2012 yhtye julkaisi ensimm\xc3\xa4isen studioalbuminsa p\xc3\xa4\xc3\xa4singlen nimelt\xc3\xa4 "One Shot". 1. maaliskuuta 2013 Zibbz julkaisi albuminsa toisen kappaleen nimelt\xc3\xa4 "Wake Up!". Heid\xc3\xa4n albuminsa nimelt\xc3\xa4 Ready? Go! julkaistiin 5. huhtikuuta 2013 Albumi saavutti sijan 14. Swiss Music Chartsin listoilla. "Neon Lights" julkaistiin Ready? Go! -albumin kolmantena singlen\xc3\xa4.\n_START_SECTION_\n2014\xe2\x80\x9317: It Takes a Village\n_START_PARAGRAPH_\n7. helmikuuta 2014 yhtye julkaisi singlen nimelt\xc3\xa4 "Dynamite Blonde". 28. marraskuuta 2014 he julkaisivat singlen nimelt\xc3\xa4 "Undone". 10. maaliskuuta 2017 Zibbz julkaisi toisen studioalbuminsa p\xc3\xa4\xc3\xa4singlen nimelt\xc3\xa4 "Run". Heid\xc3\xa4n toinen albuminsa It Takes a Village julkaistiin 1. syyskuuta 2017. Albumi saavutti sijan 11. Swiss Music Chartsin listoilla.\n_START_SECTION_\n2018\xe2\x80\x93: Eurovision laulukilpailu 2018\n_START_PARAGRAPH_\n9. tammikuuta 2018 Zibbzin ilmoitettiin olevan yksi kuudesta finalistista jotka kilpailivat  ESC 2018 \xe2\x80\x93 Die Entscheidungsshow -kilpailussa (Kilpailu, jossa valittiin Sveitsin euroviisuedustaja ja -kappale). Zibbz kilpaili kappaleella "Stones". Kappaleen on kirjoittanut Zibbz yhdess\xc3\xa4 kanadalaisen lauluntekij\xc3\xa4n Laurell Barkerin kanssa. Kilpailun finaali pidettiin 4. helmikuuta 2018, jossa Zibbz julistettiin voittajaksi saaden korkeimmat pisteet sek\xc3\xa4 kansainv\xc3\xa4lisilt\xc3\xa4 raadeilta ett\xc3\xa4 Sveitsin yleis\xc3\xb6\xc3\xa4\xc3\xa4nilt\xc3\xa4. Yhtye edusti n\xc3\xa4in Sveitsi\xc3\xa4 vuoden 2018 Euroviisuissa, Lissabonissa.'